Diari Oficial de la Generalitat Valenciana


Sumari del DOGV 9385, del 18-07-2022 (2022/6723)

RESOLUCIÓ de 12 de juliol de 2022, de correcció d'errades de la Resolució de 24 de maig de 2022, de la Direcció General de Funció Pública, per la qual es convoca la borsa d'ocupació temporal específica, per al nomenament de personal funcionari i/o nomenament provisional per millora d'ocupació, en llocs de treball adscrits al cos superior tècnic de prevenció de riscos laborals de l'administració de la Generalitat, escala Medicina del treball, A1-25-02, convocatòria 529/22.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6723


Data del document
:   12-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 12 de juliol de 2022, de correcció d'errades de la Resolució de 24 de maig de 2022, de la Direcció General de Funció Pública, per la qual es convoca la borsa d'ocupació temporal específica, per al nomenament de personal funcionari i/o nomenament provisional per millora d'ocupació, en llocs de treball adscrits al cos superior tècnic de prevenció de riscos laborals de l'administració de la Generalitat, escala Medicina del treball, A1-25-02, convocatòria 529/22. [2022/6723]  
Vista la Resolució de 24 de maig de 2022, de la Direcció General de Funció Pública, per la qual es convoca borsa d'ocupació temporal específica per al nomenament de personal funcionari i/o nomenament provisional per millora d'ocupació en llocs de treball adscrits al cos superior tècnic de prevenció de riscos laborals de l'administració de la Generalitat, escala Medicina del treball, A1-25-02, convocatòria 529/22.  
  
Advertides errades materials en la citada resolució, de conformitat amb l'apartat 2 de l'article 109 de la Llei 39/2015, d'1 d'octubre, del procediment administratiu comú de les administracions públiques, que permet rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes, se'n fa la correcció en els termes següents:  
  
  
Cinqué. Baremació de mèrits, apartat 2,   
  
On diu:  
Valencià. La valoració dels coneixements de valencià s'efectuarà puntuant, fins a un màxim de 8 punts, el nivell més alt obtingut dels següents, sempre que no constituïsca requisit d'acord amb la convocatòria o normativa vigent. En el cas que existira un nivell de valencià establit com a requisit, els nivells superiors que s'acrediten es valoraran restant la puntuació corresponent al nivell establit com a requisit.»  
  
  
Hi ha de dir:  
Valencià. La valoració dels coneixements de valencià s'efectuarà puntuant, fins a un màxim de 8 punts, el nivell més alt obtingut dels següents:  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
  
Sisé. Comissió de valoració,   
  
On diu:  
Miguel Font Andreu  
  
Hi ha de dir:  
Miguel Font Vicent  
  
  
Seté. Sol·licituds de participació en la prova. S'afig el citat paràgraf:  
  
7 bis. Després de la publicació del llistat de persones candidates que han superat la prova escrita, aquestes hauran de presentar en el termini de deu dies un curriculum vitae i un formulari d'autobaremació dels mèrits que es fan constar, al costat de la documentació acreditativa de tals mèrits. La presentació será telemàtica a través del tràmit Z:  
https://www.tramita.gva.es/ctt-att-atr/asistente/iniciarTramite.html'tramite=DGM\_Z\_INDUSTRIA&version=1&login=c&idioma=es&idCatGuc=PR&idProcGuc=18392  
  
València, 12 de juliol de 2022.- El director general de Funció Pública: David Alfonso Jarque.